**Dyddiad cyhoeddi:** 23 Hydref 2023

**Cais Rhyddid Gwybodaeth** 236/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Beth mae’n rhaid i TrC ei wneud wrth redeg y cledrau?  Mae’r gwaith o gau’r groesfan rhwng Cwmbach ac Aberaman wedi bod yn mynd rhagddo ers mis Ebrill 2023. Felly pryd fydd yn ailagor os gwelwch yn dda?**

**YMATEB**

Gweler y diweddariad sydd ynghlwm.

Ym mis Ebrill 2023, caewyd croesfan Cwmbach i wneud gwaith uwchraddio sylweddol ar linell Aberdâr, gan gynnwys gosod Cyfarpar Llinellau Uwchben a system signalau newydd. Nodwyd hefyd bod angen uwchraddio diogelwch ar y groesfan reilffordd, fel dec newydd, marciau llwybrau troed, system Goleuadau Stopio Symudol Troshaen, a rhwystrau i atal beiciau modur rhag defnyddio’r groesfan. Gan ein bod hefyd wedi dyblu’r trac drwy’r groesfan, felly roedd angen ailgynllunio’r groesfan i fod yn addas.

Ar hyn o bryd rydyn ni’n trafod gyda’r awdurdod lleol i wneud y gwaith terfynol sydd ei angen i ailagor y groesfan reilffordd. Rydyn ni’n deall bod cau'r groesfan wedi cael effaith negyddol ar y gymuned, ac rydyn ni wedi ymrwymo i’w hailagor cyn gynted ag sy’n bosibl.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".